ולדימיר יוגוביץ'

ולדימיר יוגוביץ' (בסרבית: Владимир Југовић; נולד ב-30 באוגוסט 1969) הוא כדורגלן עבר סרבי ששיחק בעמדת הקשר. במהלך הקריירה המפוארת שלו הוא שיחק במספר מועדוני צמרת באירופה, זכה בליגת האלופות פעמיים: במדי הכוכב האדום בלגרד ובמדי יובנטוס. הוא נחשב לאחד מגדולי שחקני סרביה בכל הזמנים ואחד הקשרים הטובים ביותר בדורו.

קריירה 
לפני מעברו לכוכב האדום בלגרד, הוא שיחק עבור פ.ק טרסטניק. מהכוכב האדום הושאל לפ.ק ראד בעונת 1989/90. לאחר מכן חזר לכוכב האדום, וזכה עימה בשנת 1991 בגביע האלופות לאחר ניצחון במשחק הגמר על אולימפיק מרסיי ובגביע הבינלאומי לאחר ניצחון על קולו-קולו הצ'יליאנית. ב-1992, עבר יוגוביץ' למועדון סמפדוריה, בו שיחק 3 עונות לפני שעבר ליובנטוס. בשתי עונותיו ביובנטוס, הוא זכה בסקודטו, וכמו כן בגביע האלופות. במשחק הגמר נגד אייאקס אמסטרדם, הבקיע יוגוביץ' את הפנדל המכריע. בעונת 1997/98 עבר יוגוביץ' ללאציו, ובעונה שאחריה לאתלטיקו מדריד, לפני שנעצר באינטר בשנת 1999, בה בילה שנתיים. יוגוביץ' סיים את הקריירה שלו בקבוצת ל.ר. אהלן הגרמנית, לאחר פרקי זמן קצרים במונקו, ובאדמירה ווקר מודלינג האוסטרית.

קישורים חיצוניים

כדורגלנים יוגוסלבים
כדורגלנים סרבים
קשרי כדורגל יוגוסלבים
קשרי כדורגל סרבים
כדורגלני הכוכב האדום בלגרד
כדורגלני סמפדוריה
כדורגלני יובנטוס
כדורגלני לאציו
כדורגלני אתלטיקו מדריד
כדורגלני אינטר מילאנו
כדורגלני מונקו
כדורגלני מונדיאל 1998
כדורגלני יורו 2000
סרבים שנולדו ב-1969